QIShLOQ XO‘JALIGI KORXONALARINING DAVLAT EHTIYOJLARI UChUN XARID QILINADIGAN PAXTA VA G‘ALLA ETIShTIRISh XARAJATLARINI TIJORAT BANKLARI TOMONIDAN KREDITLASh TARTIBI TO‘G‘RISIDAGI NIZOMGA O‘ZGARTIRISh VA QO‘ShIMChALAR KIRITISh HAQIDA

O‘zbekiston Respublikasining “O‘zbekiston Respublikasi Markaziy banki to‘g‘risida” va “Banklar va bank faoliyati to‘g‘risida”gi qonunlari asosida qaror qilamiz:
 1. O‘zbekiston Respublikasi Moliya vazirligi va Markaziy bankining 2005-yil 14-yanvardagi 2 va 259-V-sonli qarori bilan tasdiqlangan “Qishloq xo‘jaligi korxonalarining davlat ehtiyojlari uchun xarid qilinadigan paxta va g‘alla yetishtirish xarajatlarini tijorat banklari tomonidan kreditlash tartibi to‘g‘risidagi nizom”ga (2005-yil 2-fevral, ro‘yxat raqami 1448-son — O‘zbekiston Respublikasi Qonun hujjatlari to‘plami, 2005-yil 5-6-son, 40-modda) o‘zgartirish va qo‘shimchalar ilovaga muvofiq kiritilsin.
 2. Ushbu qaror O‘zbekiston Respublikasi Adliya vazirligida ro‘yxatdan o‘tgan kundan o‘n kundan so‘ng kuchga kiradi. 
 1. 5-bandning beshinchi xatboshi quyidagi tahrirda bayon qilinsin:
 “MTPlar, muqobil MTPlar, SFUlar (suvdan foydalanuvchilar uyushmalari) va qishloq xo‘jalik texnikasi mavjud bo‘lgan boshqa xo‘jalik subyektlarining xizmatlari uchun to‘lovlar;”
 2. 6-band quyidagi tahrirda bayon qilinsin:
 “6. Bunda, ushbu Nizomning 5-bandida keltirilgan ekinlarni yetishtirish xarajatlarining har bir turini moliyalashtirish uchun beriladigan kreditlarning eng ko‘p miqdori yuzasidan tavsiyalar (1-ilova) O‘zbekiston Respublikasi Moliya vazirligi hamda Qishloq va suv xo‘jaligi vazirligi tomonidan har yilgi hosil uchun agrotexkartalardan kelib chiqqan holda belgilanadi. 
 Mazkur tavsiya etilayotgan xarajatlarning agrotexnika me’yorlari qishloq xo‘jaligi korxonalariga biznes reja (2-ilova) ishlab chiqish uchun asos hisoblanadi.
 Qishloq xo‘jaligi korxonasining biror bir xarajat turi bo‘yicha to‘lovlarga ehtiyoji bo‘lmagan hollarda, kredit resurslarini ayrim maqsadlarga sarflashdan voz kechish huquqiga ega (mineral o‘g‘it, kimyoviy yoki biologik vositalar va urug‘lik material xarajatlari bundan mustasno).
 Bunda, tegishli oyda ishlatilmagan kredit resurslari qishloq xo‘jaligi korxonasi tomonidan tasdiqlangan biznes rejaga muvofiq boshqa ruxsat etilgan xarajat turlari bo‘yicha (ish xaqidan tashqari), shuningdek, qishloq xo‘jaligi texnikasi sotib olishga, ichki xo‘jalik irrigatsiya va kollektor-drenaj tarmog‘larini tozalashga ishlatilishi mumkin.” 
 3. 13-band qo‘shimcha tarzda quyidagi xatboshilar bilan to‘ldirilsin:
 “Shuningdek, qishloq xo‘jalik korxonalarining yozma roziliklari bo‘lgan taqdirda, ushbu tartibning 5-bandida ko‘rsatilgan maqsadlarga moliyalashtirilayotgan joriy yil hosili uchun yetkazib berilgan moddiy texnik resurslar va ko‘rsatilgan xizmatlar uchun K-2ga qo‘yilgan va belgilangan tartibda qarz oluvchi tomonidan akseptlangan to‘lov talabnomalariga muvofiq to‘lovlar amalga oshirilishi mumkin.
 To‘lov talabnomalari qarz oluvchi tomonidan akseptlanmagan taqdirda, to‘lovlar sud qarori asosida undiriladi.” 
 4. Mazkur o‘zgartirishlar O‘zbekiston Respublikasi Qishloq va suv xo‘jaligi vazirligi, “O‘zagrosug‘urta” DASK va Dehqon va fermer xo‘jaliklari uyushmasi bilan kelishilgan.
 1. Banklar xizmati
 2. Xo‘jalik va idora xarajatlari
 3. Ichki xo‘jalik irrigatsiya va kollektor-drenaj tarmoqlarini tozalash xarajatlari
 4. Kommunal xizmatlar (suv, gaz, elektr energiya, isitish va boshqalar) uchun to‘lovlar
 5. Xo‘jalik ixtiyoridagi avtotransport uchun YoMM xarajatlari
 6. Sug‘urta xarajatlari
 7. Qishloq va suv xo‘jaligi vazirligi, Dehqon fermer xo‘jaliklari uyushmalarini saqlash xarajatlari (tuman QSXB, uyushma)
 8. Boshqaruv apparati xodimlarining ish haqi va budjet to‘lovlari